b'\n_START_ARTICLE_\nPohjavaara\n_START_SECTION_\nElinkeinot\n_START_PARAGRAPH_\nKyl\xc3\xa4ss\xc3\xa4 on useita luomuviljelij\xc3\xb6it\xc3\xa4 sek\xc3\xa4 muita maanviljelij\xc3\xb6it\xc3\xa4. Pohjavaara on tunnettu ja tunnustettu erityisesti perunoistaan. Nykyisin perunoiden kasvatus on alueella v\xc3\xa4h\xc3\xa4isemp\xc3\xa4\xc3\xa4. Aluella on kuitenkin paljon yrityksi\xc3\xa4, ja maatalouden lis\xc3\xa4ksi muiden alojen yrityksi\xc3\xa4 on tullut alueelle.\n_START_SECTION_\nHistoria\n_START_PARAGRAPH_\nKyl\xc3\xa4ss\xc3\xa4 on ollut asutusta ja maatiloja v\xc3\xa4hint\xc3\xa4\xc3\xa4n 1600-luvulta asti, sill\xc3\xa4 joidenkin alueen tilojen voidaan j\xc3\xa4ljitt\xc3\xa4\xc3\xa4 maksaneen veroja jo tuolloin.  _NEWLINE_1700 \xe2\x80\x93 luvun alussa alueella toimi kruuninvoutina Simon Affleck eli Simo Hurtta. H\xc3\xa4nell\xc3\xa4 on maine h\xc3\xa4ik\xc3\xa4ilem\xc3\xa4tt\xc3\xb6m\xc3\xa4n\xc3\xa4 keskiaikaisen hallintotavan edustajana. Kun Ruotsi taloudellisen romahduksen partaalle vaati veroja lis\xc3\xa4tt\xc3\xa4v\xc3\xa4n, Affleckin pystyi toimimaan h\xc3\xa4ik\xc3\xa4ilem\xc3\xa4tt\xc3\xa4. Affleck piti pohjoista hovia Turunkorvassa (nyky\xc3\xa4\xc3\xa4n Korvanniemi). Etel\xc3\xa4isemm\xc3\xa4t hovit sijaitsivat Pielisj\xc3\xa4rven ja Lieksan seuduilla. Affleck kuoli lopulta omank\xc3\xa4den kautta. Eino Leino on kirjoittanut runon "Turunkorva" kaipuusta n\xc3\xa4ihin maisemiin. _NEWLINE_Pohjavaaran alueeseen kuuluvan Korvanniemen kyl\xc3\xa4n perinnemaisemaa pidet\xc3\xa4\xc3\xa4n valtakunnallisesti arvokkaana, lis\xc3\xa4ksi alueella on rakennushistoriallisia erikoisuuksia, kuten vanhoja tyylihuviloita. _NEWLINE_Pohjavaaran alueelta on tehty arkeologisia l\xc3\xb6yt\xc3\xb6j\xc3\xa4. Rimpil\xc3\xa4nniemi on maastoltaan sellainen, joka on houkutelleet asumaan jo kivikaudella. Kivikauden asutuksesta todistaa rivi pyyntikuoppia. Iivossa kuonakasat todistavat raudan takomisesta.'